Diari Oficial de la Generalitat Valenciana


Sumari del DOGV 5513, del 16-05-2007 (2007/5123)

Informació pública del Programa per al desenvolupament de l'actuació integrada i Projecte d'urbanització de terrenys ubicats a la partida La Contienda, al terme municipal de Siete Aguas.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5513

Data del DOGV
:   16-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5123


Data del document
:   20-03-2007

Organisme emissor
:   Conselleria d'Empresa, Universitat i Ciència

Tipus de document
:   Informació Pública

Descriptors 

:   * Siete Aguas
    * pla d'urbanisme

En relació amb els terrenys que es van incloure en l'àrea de reserva de sòl per a la constitució de patrimoni públic de sòl industrial ubicats a la partida La Contienda, al terme municipal de Siete Aguas, segons Pla Especial aprovat per acord de la Comissió Territorial d'Urbanisme de València el 27 d'abril de 1999, posteriorment complementat mitjançant acord de 21 de desembre de 1999 de la mateixa Comissió, l'ordenació urbanística dels quals ha sigut establida mitjançant Pla Parcial i document d'homologació del sector industrial La Contienda, aprovats definitivament mitjançant acord de la Comissió Territorial d'Urbanisme de València de 27 d'abril de 1999, i publicat en el Butlletí Oficial de la Província de València de 15 de juny de 1999. De conformitat amb el que s'ha establit en l'article 83.2 a) de la Llei 16/2005, de 30 de desembre, de la Generalitat Valenciana, Urbanística Valenciana, per remissió del que s'ha establit en els articles 118.1, b) i 96 del dit text legal, se sotmet a informació pública la següent documentació:  
- Programa per al desenvolupament de l'actuació integrada.  
Inclou relació de béns i drets afectats per la portada d'aigües  
- Projecte d'urbanització.  
L'esmentada documentació es troba depositada, per a la seua consulta pública, a l'Ajuntament de Siete Aguas, als locals del Servei Territorial d'Indústria i Seguretat Industrial de València, situats al c/ Gregorio Gea, núm. 27 de València i a la seu de SEPIVA, av. de les Corts Valencianes, 20, 2ª planta, de València, on les persones interessades podran examinar-la i presentar-hi al·legacions en el termini de vint dies hàbils, comptats des de l'endemà de l'última publicació de l'anunci o des de la recepció de l'avís si és posterior, atenent al fet que simultàniament a la publicació del present anunci es tramet notificació formal i individualitzada a les persones que consten en el cadastre com a titulars de drets afectats per l'actuació (els afectats per la portada d'aigües).  
Es fa referència expressa, de conformitat amb el que s'ha establit en l'article 272 del Reglament d'Ordenació i Gestió Territorial i Urbanística, aprovat mitjançant Decret 67/2006, de 12 de maig, del Consell de la Generalitat Valenciana, al fet que el règim de gestió adoptat per a l'execució del mencionat Programa d'Actuació Urbanística Integrada és la gestió directa per part de la Generalitat Valenciana - conselleria d'Empresa, Universitat i Ciència, a través de l'empresa pública Seguretat i Promoció Industrial Valenciana, SA (SEPIVA) i, en conseqüència, no correspon la presentació ni d'alternatives tècniques ni de proposicions juridicoeconòmiques. Pel mateix motiu, l'exposició al públic es fa conjuntament de l'alternativa tècnica i de la proposició juridicoeconòmica, que es presenta de forma oberta. Atés que s'ha iniciat la tramitació per gestió directa autonòmica, es requerirà la conformitat prèvia del conseller competent en urbanisme perquè puguen tramitar-se altres programes alternatius.  
València, 20 de març de 2007.- La sotssecretària: Cristina Santamarina Siurana.  
Informació pública del Programa per al desenvolupament de l'actuació integrada i Projecte d'urbanització de terrenys ubicats a la partida La Contienda, al terme municipal de Siete Aguas. [2007/5123]Conselleria d'Empresa, Universitat i Ciència